**OFTALMOLOGINIO OPERACINIO MIKROSKOPO KATARAKTOS OPERACIJOMS ATLIKI**

 **PIRKIMO – PARDAVIMO SUTARTIS Nr.20231117/01**

 **Pirkimo per CVP IS Nr. 696894**

 2023 m. lapkričio 17 d.

**VšĮ Šakių ligoninė**, atstovaujama direktoriaus Igno Sadausko, veikiančio pagal įstaigos įstatus, toliau vadinama **Pirkėju**,

ir **UAB Tradintek**, atstovaujama direktoriaus Tomo Mickūnaičio, veikiančio pagal įstatus, toliau vadinama **Tiekėju**, toliau kartu šioje viešojo pirkimo–pardavimo sutartyje vadinami „šalimis“, o kiekvienas atskirai – „šalimi“, sudarė šią sutartį (toliau – sutartis):

**1. SUTARTIES OBJEKTAS**

1.1. Tiekėjas įsipareigoja parduoti Priede Nr.1 nurodytą **medicininę įrangą -** **oftalmologinį operacinį mikroskopą kataraktos operacijoms atlikti** (toliau vadinama Įranga), pristatyti jas į pirkėjo buveinę, sumontuoti, teikti garantinį aptarnavimą, o Pirkėjas įsipareigoja priimti šią prekę ir sumokėti už ją šioje sutartyje numatyta tvarka.

1.2. Jei dėl nuo Tiekėjo nepriklausančių aplinkybių Tiekėjas negali pristatyti nurodyto modelio prekės, Pirkėjui raštu išreiškus sutikimą, nekeičiant sutarties kainos, Tiekėjas gali pristatyti kito (naujesnio) modelio prekę su sąlyga, kad naujas modelis atitiks keliamus reikalavimus ir bus pristatomas už tą pačią kainą.

**2. SUTARTIES SUMA**

2.1. Sutarties suma su PVM sudaro 48898,52 Eur ( keturiasdešimt aštuoni tūkstančiai aštuoni šimtai devyniasdešimt aštuoni eurai, 52 cnt. ), tame skč. PVM suma - 8486,52 (aštuoni tūkstančiai keturi šimtai aštuoniasdešimt šeši eurai 52 euro centai ).

2.2.Į bendrą sutarties sumą turi būti įskaityti visi mokesčiai ir visos Tiekėjo išlaidos, įskaitant prekių pristatymą, patentus, leidimus, sąskaitų- faktūrų pateikimą naudojantis „E.sąskaita“ sistema, prekės įdiegimo, paleidimo, garantinio aptarnavimo, personalo apmokymo išlaidos.

2.3.Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo nustatyti principai ir tikslai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose.

**3. PREKĖS PRISTATYMAS**

3.1.Pasirašius ir įsigaliojus sutarčiai, prekė turi būti pristatyta ir sumontuota per 15 darbo dienų.

3.2.Tiekėjas pristatęs Pirkėjui įrangą, privalo atlikti medicinos įrangos instaliavimo bei darbuotojų apmokymo darbus. Kartu su įranga pateikti visą būtiną dokumentaciją – medicinos prietaiso pasą, instaliavimo protokolą su išvadomis apie prietaiso išbandymą eksploatacijos vietoje, personalo instruktavimo aktą bei kitus dokumentus, susijusius su prekių perdavimu.

3.3.Tiekėjas PVM sąskaitą–faktūrą ir jas pagrindžiančius dokumentus, privalo pateikti Pirkėjui naudojantis elektronine paslauga „E.sąskaita“. Atsiradus objektyvioms, nuo tiekėjo nepriklausančioms aplinkybėms, dėl kurių sąskaitos negali būti pateiktos naudojantis elektronine paslauga „E.sąskaita“, jos gali būti pateikiamos el. paštu sakiu@ligonine.com

**4. PREKĖS KOKYBĖ IR GARANTIJOS**

4.1. Tiekėjas garantuoja, kad parduodama prekė yra be defektų ir jų kokybė atitinka tai prekių grupei keliamas technines sąlygas ir standartus. Tiekėjas įsipareigoja pašalinti visus montavimo metu išaiškėjusius defektus savo sąskaita.

4.2. **Prekei suteikiama ne mažesnė kaip 12 mėnesių garantija** ir/ar ne mažesnė nei gamintojo suteikiama garantija nuo prietaisų sumontavimo, pajungimo dienos.

4.3. Prekę garantiniu laikotarpiu aptarnauja ir remontuoja Tiekėjas arba Tiekėjo įgaliojimą turintis kitas ūkio subjektas Tiekėjo lėšomis.

**5. ATSISKAITYMO SĄLYGOS**

5.1. Pirkėjas įsipareigoja už prekes, atitinkančias kokybės reikalavimus, apmokėti Tiekėjui pagal gautus atsiskaitymo dokumentus (PVM sąskaita-faktūra ir priėmimo perdavimo perdavimo aktas) per 5 (penkias) darbo dienas po to, kai teritorinės ligonių kasos arba kitos finansavimo lėšos bus pervestos į perkančiosios organizacijos sąskaitą, bet ne vėliau kaip per 60 kalendorinių dienų nuo PVM sąskaitos- faktūros priėmimo perdavimo akto gavimo dienos.

**6. SUTARTIES ĮVYKDYMO UŽTIKRINIMAS**

6.1.Sutarties įvykdymo užtikrinimo būdai – netesybos (delspinigiai). Jei Tiekėjas dėl savo kaltės nepristato prekių nustatytu terminu, Pirkėjas turi teisę iš Tiekėjo be oficialaus įspėjimo ir nesumažindamas kitų savo teisių gynimo būdų, gauti 0,02 % dydžio delspinigius nuo laiku nepatiektų prekių kainos už kiekvieną termino praleidimo dieną, neviršijant 10% bendros sutarties kainos.

6.2.Jei Pirkėjas netinkamai vykdo savo įsipareigojimus (vėluoja atsiskaityti sutartyje numatytais terminais), Tiekėjui pareikalavus, Pirkėjas moka 0,02 proc. dydžio delspinigius už kiekvieną pavėluotą dieną nuo neapmokėtos sumos vertės.

**7. SUTARTIES GALIOJIMAS**

7.1.Sutartis įsigalioja 2023 lapkričio mėn. 17d. ir galioja nedaugiau kaip 90 kalendorinių dienų, jos trukmę skaičiuojant nuo įsigaliojimo dienos.

**8. NENUGALIMA JĖGA (FORCE MAJEURE)**

8.1.Nė viena iš šalių neatsako už sutarties neįvykdymą ar netinkamą įvykdymą, jeigu ji įrodo, kad sutarties neįvykdė ar netinkamai įvykdė dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio tokių aplinkybių ar jų padarinių atsiradimui.

7.2.Nenugalimos jėgos (force majeure) aplinkybėmis yra laikomos aplinkybės, nurodytos galiojančiuose Lietuvos Respublikos teisės aktuose.

7.3.Šalis turi nedelsdama, bet ne vėliau kaip per 5 (penkias) darbo dienas, pranešti kitai šaliai apie nenugalimos jėgos aplinkybių, dėl kurių sutarties įvykdymas gali būti apribotas ar tapti neįmanomas ir jų įtaką sutarties įvykdymui. Jeigu šio pranešimo kita šalis negauna per nustatytą laiką po to, kai sutarties neįvykdžiusi šalis sužinojo ar turėjo sužinoti apie tą aplinkybę, tai pastaroji šalis privalo atlyginti dėl pranešimo negavimo atsiradusius nuostolius.

7.4.Jeigu nenugalimos jėgos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos, bet kuri šalis gali nutraukti sutartį apie tai pranešusi kitai šaliai prieš 5 (penkias) darbo dienas.

**9. KITOS SĄLYGOS**

9.1. Ginčai, kylantys tarp šalių, sprendžiami šalių derybomis. Jeigu ginčų nepavyksta išspręsti derybų būdu, jie sprendžiami vadovaujantis Lietuvos Respublikos teisės aktais Lietuvos Respublikos teismuose pagal Pirkėjo buveinės registracijos vietą.

9.2. Sutartis sudaryta dviem egzemplioriais, po vieną šalims, lietuvių kalba. Abu egzemplioriai turi vienodą juridinę galią.

9.3. Sutarties priedas yra „Techninė specifikacija ”.

 10. ŠALIŲ JURIDINIAI ADRESAI, REKVIZITAI IR PARAŠAI

**PIRKĖJAS TIEKĖJAS**

**VšĮ Šakių ligoninė UAB Tradintek**

Bažnyčios g. 37, LT-71123 Šakiai J. Jasinskio 9, 01112, Vilnius

Įm. kodas 190808235 Juridinio asmens kodas: 124942182

Ne PVM mokėtojas PVM mokėtojo kodas: LT249421811

Tel: 8-345-60745 Tel.: 852685427

E.p.sakiu@ligonine.com El. p.: info@tradintek.com

A/s LT097300010041807476 Bankas: AB „SEB bankas“, kodas 70440

Bankas Swedbank 73000 Sąskaita: LT 65 7044 0600 0136 8083

Direktorius Ignas Sadauskas Direktorius Tomas Mickūnaitis

........................ ........................

*(parašas) (parasšas)*

|  |  |  |
| --- | --- | --- |
|  |  |  |

**Priedas Nr.1 prie 2023-11-17 d. sutarties Nr. 20231117/01 su UAB Tradintek**

 **Techninė specifikacija**

**Oftalmologinis operacinis mikroskopas kataraktos operacijoms atlikti (1 vnt.)**

|  |  |  |  |
| --- | --- | --- | --- |
| **Eil. Nr.** | **Parametrai (specifikacija)** | **Parametro reikšmė** | **Siūlomos įrangos parametro konkreti reikšmė ir atitikimo patvirtinimas, nurodant atitinkamus techninės dokumentacijos lietuvių kalba puslapius** |
|  | Konstrukcinis išpildymas | Oftalmologinis operacinis mikroskopas su stovu, pritaikytas akių operacijoms | Oftalmologinis operacinis mikroskopas su stovu, pritaikytas akių operacijoms(Naudojimo instrukcija „OPMI Lumera 300“; 3 psl.) |
|  | Mobilus stovas: |  |  |
|  | Ratukai, įgalinantys mikroskopą transportuoti operacinėje patalpoje bei iš vienos operacinės patalpos į kitą. | Su stabdžiais | Su stabdžiais(Naudojimo instrukcija „OPMI Lumera 300“; 52, 54 psl.) |
|  | Mikroskopo balansavimo sistema | Būtina | Mikroskopo balansavimo sistema(Naudojimo instrukcija „OPMI Lumera 300“; 33 psl.) |
|  | Kojinio pedalo pagalba valdomos mikroskopo funkcijos | 1. Chirurginio lauko apšvietimo įjungimas/išjungimas, intensyvumas;2. X-Y padėtis;3. Motorizuotas didinimas „Zoom“;4. Motorizuotas fokusavimas. | 1. Chirurginio lauko apšvietimo įjungimas/išjungimas, intensyvumas;2. X-Y padėtis;3. Motorizuotas didinimas „Zoom“;4. Motorizuotas fokusavimas.(Naudojimo instrukcija „OPMI Lumera 300“; 59 psl.) |
|  | Chirurginio mikroskopo pakabinimo alkūnės pakėlimo eiga | ≥ ±300 mm |  ±300 mm(Naudojimo instrukcija „OPMI Lumera 300“; 115 psl.) |
|  | Maksimalus pasiekiamas atstumas (atstumas tarp mikroskopo stovo ir “galvos” ašių) | Ne mažiau 1100 mm | 1100 mm(Naudojimo instrukcija „OPMI Lumera 300“; 116 psl.) |
|  | Pakabinimo alkūnės sukimosi kampas | ≥ ±150o |  ±150o(Naudojimo instrukcija „OPMI Lumera 300“; 116 psl.) |
|  | Nešančiosios alkūnės sukimosi kampas | ≥ 360o |  360o(Naudojimo instrukcija „OPMI Lumera 300; 116 psl.) |
|  | Sterilizuojami valdymo rankenėlių gaubteliai | Komplekte | Komplekte(Naudojimo instrukcija „OPMI Lumera 300“; 84 psl.) |
|  | Mikroskopas: |  |  |
|  | Optinė sistema | Apochromatinė | Apochromatinė(Naudojimo instrukcija „OPMI Lumera 300“; 117 psl.) |
|  | Motorizuota didinimo („zoom“) sistema | * 1. Didinimo santykis ≥ 1:6,
	2. Didinimo koeficientas γ ≥ (0.4 ÷ 2.4)
 | 1. Didinimo santykis 1:6,2. Didinimo koeficientas γ (0.4 ÷ 2.4)(Naudojimo instrukcija „OPMI Lumera 300“; 117 psl.) |
|  | Mikroskopo galvos pakėlimas (pakreipimas) | ≥ +30o ÷ -90° |  +30o ÷ -90°(Naudojimo instrukcija „OPMI Lumera 300“; 115 psl.) |
|  | Motorizuoto fokusavimo atstumas (eiga) | ≥ 48 mm | 48 mm(Naudojimo instrukcija „OPMI Lumera 300“; 117 psl.) |
|  | Keičiamo kampo binokuliarinis vamzdis (tiesioginio vaizdo) | ≥ (0 ÷ 180)°, f = 170 ±5 mm | (0 ÷ 180)°, f = 170 mm(Naudojimo instrukcija „OPMI Lumera 300“; 117 psl.) |
|  | Okuliarai | ≥ 12.5x±0.5x, su magnetiniu pritvirtinimu | 12.5x, su magnetiniu pritvirtinimu(Naudojimo instrukcija „OPMI Lumera 300“; 44 psl.) |
|  | Objektyvo lęšis | f = 200 ±5 mm | f = 200 mm(Naudojimo instrukcija „OPMI Lumera 300“; 117 psl.) |
|  | Bendras didinimas su komplektuojamu objektyvo lęšiu | Reguliuojamas diapazone ≥ (4.3 ÷ 25)x | Reguliuojamas diapazone (4.3 ÷ 25.5)x(Naudojimo instrukcija „OPMI Lumera 300“; 117 psl.) |
|  | Asistento mikroskopo pajungimo sąsaja. | Leidžianti ateityje prijungti papildomą asistento mikroskopą iš dešinės ir kairės pusės pasirinktinai. | Leidžianti ateityje prijungti papildomą asistento mikroskopą iš dešinės ir kairės pusės pasirinktinai.(Naudojimo instrukcija „OPMI Lumera 300“; 47 psl.) |
|  | X-Y koordinačių valdymo blokas: |  |  |
|  | Judėjimo ribos | ≥ (60 x 60) mm | (60 x 60) mm(Naudojimo instrukcija „OPMI Lumera 300“; 115 psl.) |
|  | Automatinio X-Y padėties centravimo funkcija | Būtina.  | Automatinio X-Y padėties centravimo funkcija(Naudojimo instrukcija „OPMI Lumera 300“; 115 psl.) |
|  | Apšvietimas: |  |  |
|  | Apšvietimo sistema. | LED tipo arba analogiška | LED tipo (Naudojimo instrukcija „OPMI Lumera 300“; 114 psl.) |
|  | Spalvinė temperatūra | 4500 K (± 500 K) | 4500 K (± 500 K)(Naudojimo instrukcija „OPMI Lumera 300“; 114 psl.) |
|  | Raudono atspindžio sistema | Reguliuojama apšvietimo intensyvumo kombinacija tarp 2°±0.5o raudono atspindžio apšvietimo ir 6°±0.5o plataus lauko apšvietimo | Reguliuojama apšvietimo intensyvumo kombinacija tarp 2° raudono atspindžio apšvietimo ir 6° plataus lauko apšvietimo(Naudojimo instrukcija „OPMI Lumera 300“; 46 psl.) |
|  | Tarnavimo trukmė | ≥ 70% šviesos intensyvumas po ≥ 50000 valandų | 70% šviesos intensyvumas po 50000 valandų(Naudojimo instrukcija „OPMI Lumera 300“; 114 psl.) |
|  | Tinklainės apsaugos nuo žalingo šviesos poveikio filtras | Blokuojantis mėlyną spalvą | Blokuojantis mėlyną spalvą(Naudojimo instrukcija „OPMI Lumera 300“; 46 psl.) |
|  | Integruota video vaizdo kamera | HD kamera (≥1080p), HDMI video vaizdo išėjimo jungtis, distancinis belaidis kameros valdymo pultas. | HD kamera (1080p), HDMI video vaizdo išėjimo jungtis, distancinis belaidis kameros valdymo pultas.(Naudojimo instrukcija „OPMI Lumera 300 integruota video kamera“; 1, 2, 23, 74 psl.) |
|  | Kartu su įranga pateikiama dokumentacija | Naudojimo instrukcija lietuvių ir anglų kalba | Naudojimo instrukcija lietuvių ir anglų kalba |
|  | Įrangos žymėjimas CE ženklu | Būtinas. (kartu su pasiūlymu konkursui būtina pateikti žymėjimą CE ženklu liudijančio dokumento kopiją) | Kartu su pasiūlymu konkursui pateikiame žymėjimą CE ženklu liudijančio dokumento kopiją |
|  | Garantinis laikotarpis | Ne mažiau 12 mėn. | 12 mėn. |

**PIRKĖJAS TIEKĖJAS**

**VšĮ Šakių ligoninė UAB Tradintek**

Bažnyčios g. 37, LT-71123 Šakiai J. Jasinskio 9, 01112, Vilnius

Įm. kodas 190808235 Juridinio asmens kodas: 124942182

Ne PVM mokėtojas PVM mokėtojo kodas: LT249421811

Tel: 8-345-60745 Tel.: 852685427

E.p.sakiu@ligonine.com El. p.: info@tradintek.com

A/s LT097300010041807476 Bankas: AB „SEB bankas“, kodas 70440

Bankas Swedbank 73000 Sąskaita: LT 65 7044 0600 0136 8083

Direktorius Ignas Sadauskas Direktorius Tomas Mickūnaitis

........................ ........................

*(parašas) (parašas)*